text: To heste og hund brændt inde
  04 februar 2016 kl. 13.20
  To heste og en hund brændte inde ved en brand i en lade i Gråsten i nat. 
  Syd-og Sønderjyllands Politi fik klokken 20.56 onsdag aften en anmeldelse om en brand på Fiskbækvej nord for Gråsten, hvor en lade stod i flammer. 
  Torsdag morgen lykkedes det brandvæsenet at få branden slukket. Ingen personer er kommet noget til, men to heste og hund brændt inde. Den melding tweetede Syd- og Sønderjyllands politi torsdag morgen.
  Politiet ved endnu ikke, hvordan branden opstod, men mistænker at ladens elinstallationer er skyld i branden.
  Gårdbranden v/Gråsten slukket. 2 heste + 1 hund indebrændt. Brandårsag ukendt men mistanke om elinstallationer. #politidk
  
  På vej til gårdbrand ved Gråsten. Der meldes om flere dyr i fare. Vagtchefen. #politidk
  
  